CELEX: 32006D0721
Language: lt
Date: 1161561600000
Title: 2006/721/EB: 2006 m. spalio 23 d. Komisijos sprendimas dėl leidimo pateikti į rinką likopeną iš Blakeslea trispora kaip naują maisto komponentą pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2006) 4973)

26.10.2006   
            
            
               LT
            
            
               Europos Sąjungos oficialusis leidinys
            
            
               L 296/13
            
         
      KOMISIJOS SPRENDIMAS
   
   2006 m. spalio 23 d.
   dėl leidimo pateikti į rinką likopeną iš Blakeslea trispora kaip naują maisto komponentą pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2006) 4973)
   (Tik tekstas ispanų kalba yra autentiškas)
   (2006/721/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2003 m. spalio 30 d.Vitatene Antibiotics SAU pateikė kompetentingoms Jungtinės Karalystės valdžios institucijoms prašymą leisti pateikti į rinką likopeną iš Blakeslea trispora kaip naują maisto produktą arba naują maisto komponentą.
            
         
               (2)
            
            
               2004 m. balandžio 6 d. kompetentingos Jungtinės Karalystės valdžios institucijos pateikė savo pirminio įvertinimo ataskaitą. Ataskaitoje padaryta išvada, kad pasiūlytos likopeno iš Blakeslea trispora naudojimo paskirtys yra žmogui saugios.
            
         
               (3)
            
            
               2004 m. balandžio 27 d. Komisija persiuntė pirminio įvertinimo ataskaitą visoms valstybėms narėms.
            
         
               (4)
            
            
               Per 60 dienų laikotarpį, numatytą Reglamento (EB) Nr. 258/97 6 straipsnio 4 dalyje, remiantis joje nurodyta sąlyga, dėl šio produkto pateikimo į rinką buvo pareikšti pagrįsti prieštaravimai.
            
         
               (5)
            
            
               Atitinkamai 2004 m. lapkričio 22 d. buvo konsultuotasi su Europos maisto saugos tarnyba (EMST).
            
         
               (6)
            
            
               2005 m. balandžio 21 d. EMST priėmė dokumentą „Dietinių produktų, mitybos ir alergijos mokslinės sekcijos nuomonė dėl Komisijos paklausimo, susijusio su prašymu dėl likopeno iš Blakeslea trispora aliejaus suspensijos, kurios sudėtyje yra alfa-tokoferolio, naudojimo kaip naujo maisto komponento“.
            
         
               (7)
            
            
               Nuomonėje padaryta išvada, kad vartojant likopeną iš Blakeslea trispora pareiškėjo siūlomais kiekiais likopeno suvartojimas papildomai išaugtų iki maždaug 2 mg per dieną. Taip pat padaryta išvada, kad šis papildomas suvartojimas nekeltų jokių problemų saugos požiūriu.
            
         
               (8)
            
            
               Maisto priedams, kuriems taikoma 1988 m. gruodžio 21 d. Tarybos direktyva 89/107/EEB dėl valstybių narių įstatymų, reglamentuojančių maisto priedus, kuriuos leidžiama naudoti žmonėms vartoti skirtuose maisto produktuose, suderinimo (2), nėra taikomas Reglamentas (EB) Nr. 258/97. Todėl šis sprendimas nesuteikia leidimo naudoti likopeną iš Blakeslea trispora kaip maisto dažiklį.
            
         
               (9)
            
            
               Remiantis moksliniu įvertinimu nustatyta, kad likopenas iš Blakeslea trispora suspensijoje, kurios sudėtyje yra alfa-tokoferolio, atitinka Reglamento (EB) Nr. 258/97 3 straipsnio 1 dalyje nustatytus kriterijus.
            
         
               (10)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Likopenas iš Blakeslea trispora, atitinkantis I priede pateiktą specifikaciją, gali būti pateiktas į Bendrijos rinką kaip naujas maisto komponentas, vartojant jį maistui kaip nurodyta II priede.
   2 straipsnis
   Pavadinimas „likopenas“ nurodomas maisto produktą sudarančių komponentų sąraše arba, jei komponentų sąrašo nėra, nurodomas ant produkto jį ženklinant.
   3 straipsnis
   
      Vitatene Antibiotics SAU, praėjus trejiems metams nuo šio sprendimo priėmimo, pateikia Komisijai duomenis apie maisto produktų su likopenu iš Blakeslea trispora, pateiktų į ES rinką, grupes ir atitinkamus šio likopeno suvartojimo kiekius.
   4 straipsnis
   Šis sprendimas skirtas Vitatene Antibiotics SAU, Avd. de Antibioticos, 59–61, 24080, Leon, Spain.
   
      Priimta Briuselyje, 2006 m. spalio 23 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 40, 1989 2 11, p. 27. Direktyva su paskutiniais pakeitimais, padarytais Reglamentu (EB) Nr. 1882/2003.
   
      I PRIEDAS
      LIKOPENO IŠ BLAKESLEA TRISPORA SPECIFIKACIJA
      Apibrėžtis
      Likopenas yra gaunamas iš Blakeslea trispora grybo fermentacijos būdu, vėliau ekstrahuojant ir kristalizuojant. Produktas yra teikiamas kaip 5 % arba 20 % likopeno suspensija didelį oleino rūgščių kiekį turinčiame saulėgrąžų aliejuje, kurio sudėtyje yra 1 % alfa-tokoferolio nuo likopeno kiekio. Likopenas iš Blakeslea trispora sudarytas iš > 90 % visų trans-izomerų ir nuo 1 iki 5 % cis-izomerų.
      Specifikacija
      Cheminis pavadinimas Likopenas
      CAS numeris 502–65–8 (visas trans-likopenas)
      Cheminė formulė C40H56
      
      Struktūrinė formulė 
      
         
      Molekulės masė 536,85
      Analizės duomenys Ne mažiau kaip 95 %
      Grynumas 
      
                  Imidazolas
               
               
                  :
               
               
                  ne daugiau kaip 1 mg/kg
               
            
                  Sulfatiniai pelenai
               
               
                  :
               
               
                  ne daugiau kaip 1 %
               
            
                  Kiti karotenoidai
               
               
                  :
               
               
                  ne daugiau kaip 5 %
               
            Mikotoksinai:
      
                  Aflatoksinas B1
               
               
                  :
               
               
                  neaptinkama
               
            
                  Trichotecenas (T2)
               
               
                  :
               
               
                  neaptinkama
               
            
                  Ochratoksinas
               
               
                  :
               
               
                  neaptinkama
               
            
                  Zearaleonas
               
               
                  :
               
               
                  neaptinkama
               
            Mikrobiologija:
      
                  Pelėsiai
               
               
                  :
               
               
                  ne daugiau kaip 100/g
               
            
                  Mielės
               
               
                  :
               
               
                  ne daugiau kaip 100/g
               
            
                  Salmonella
               
               
                  :
               
               
                  nėra 25 g
               
            
                  
                     Escherichia coli
                  
               
               
                  :
               
               
                  nėra 5 g
               
            
   
      II PRIEDAS
      LIKOPENO IŠ BLAKESLEA TRISPORA VARTOJIMAS
      
                  Produktų grupės, kuriose vartojamas
               
               
                  Didžiausias leistinas likopeno kiekis
               
            
                  Geltonieji riebalų užtepai
               
               
                  0,2–0,5 mg/100 g
               
            
                  Produktai, kurių pagrindas yra pienas, ir pieno pakaitalai
               
               
                  0,3–0,6 mg/100 g
               
            
                  Prieskoniai, pagardai, uždarai, marinatai
               
               
                  0,6 mg/100 g
               
            
                  Garstyčios
               
               
                  0,5 mg/100 g
               
            
                  Pikantiški padažai ir riebūs padažai
               
               
                  0,7 mg/100 g
               
            
                  Sriubos ir sriubų mišiniai
               
               
                  0,6 mg/100 g
               
            
                  Cukrus, prezervai, konditerijos gaminiai
               
               
                  0,5 mg/100 g